title: -bob haqida umumiy maʼlumot
text: |
  -bob haqida umumiy maʼlumot Pdf ko'rish
  |
  bet | 285/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslik16-bob haqida umumiy maʼlumot
  Grafika va diagrammalar — raqamli ma’lumotlarning vizual
  ko‘rinishi bo‘lib, inson miyasi uchun turli xil maʼlumot turlari va
  ularning kategoriyalari oʻrtasidagi munosabatlarni tushunishni
  yengillashtiradi. Raqamli maʼlumotlarni diagrammalar
  va grafikalar koʻrinishida taqdim etish – maʼlumotlarni
  taqqoslash, kelajakdagi ehtimoliy moyillikni (trend yoki
  tendensiya) bashorat qilish va maʼlumotlar qatorining tarixiy
  moyilligini kuzatish imkonini beradi. Maktablar o‘quvchilarning
  o‘zlashtirishini — ularning turli fanlar boʻyicha baholari, oʻquv
  choraklari, test sinovlari va boshqalarni taqqoslashi mumkin.
  Maʼlumotlar qatorining moyilligini diagramma yoki grafikada
  koʻtariluvchi, tushuvchi yoki bir xilda turganini koʻrishingiz
  mumkin. Shuningdek, trendning oʻzgarishini kuzatishingiz
  mumkin boʻladi; masalan, talabaning davomati tushishni
  boshlaganda, jadval trendi pastga qarab yoʻnalganini
  koʻrsatadi. Yana bir misol kelajakda yuz berishi mumkin
  boʻlgan voqealarni taxmin qilish imkoniyatini beradi, masalan,
  talaba bahoni yaxshilay oladimi? Koʻplab oʻquv muassasalari
  imtihonlarda oʻz talabalarining avvalgi baholari va boshqa
  maʼlumotlardan kelib chiqqan holda imtihonlarda qanday
  natijalarga erishishi mumkinligini taxmin qilishadi.
  16.01 Grafik yoki diagramma
  yaratish
  Diagramma yaratish uchun biror sabab boʻlishi kerak.
  Auditoriyangizga qanday g’oya yetkazmoqchisiz? Oʻz
  diagrammangizni yoki grafigingizni yaratishga kirishishdan
  oldin diagramma yoki grafik bilan bogʻliq atamalarni va turli
  xil grafiklar va grafik turlari oʻzi nima ekanligini tushunishingiz
  kerak. Bundan tashqari, auditoriyangizga yetkazmoqchi
  boʻlgan g‘oya uchun jadval yoki grafikning eng mos keluvchi
  turini bilishingiz kerak.
  Turli xil jadvallarni 16.01-rasmda koʻrish mumkin.
  16.01-rasm. Turli xil jadval va grafiklar.
  Ustunli diagramma – bu kategoriyalar boʻyicha qiymatlarni
  taqqoslash uchun eng mos jadvaldir; masalan, turli talabalar
  baholarini oʻzaro taqqoslashingiz mumkin boʻladi.
  16.02-rasm. Turli kategoriyalar boʻyicha xarajatlarni
  taqqoslash uchun ustunli diagrammadan foydalanish (bu
  holatda turli talablar misol qilingan).
  |
  | |